钦定古今图书集成/理学汇编/学行典/第173卷 > 王陞
## 钦定古今图书集成/理学汇编/学行典/第173卷 > 王陞

按《黄州府志》：“王陞，字进吾，万历己卯举人。其学以天
理为安。盖自其祖直庵公得湛甘泉之学，随处体认
天理，升学遂粹。历官廉正，归讲学正宗，会馆，正濂溪、
二程、阳明之祀。著有《退省录》《退问集》《纲鉴读要》等书。”

===耿定向===按《黄州府志》：“耿定向，黄安人，字楚侗，一字天台。三岁
时，有公卿到门者，问其祖曰：‘更有上者否’？祖曰：‘独有
圣人’。向曰：‘儿当为圣人’。嘉靖丙辰进士，由行人迁御
史。疏列太宰吴鹏六事，语侵分宜严相。督南学，开正
宗书院，以明道彰教为己任。忤新郑，累官户部尚书，
总督仓场，九疏乞归，居天台山。弟兄汲汲于讲学，虑”
文成之传久而失其本旨，乃以反身默识为主，以语
默动静示之范围，其于奇邪曲说排摈不遗馀力。卒，
赐祭葬，谥“恭简。